Håkan Syrén

Håkan Erik Gunnar Syrén (født 31. januar 1952) er en svensk general som var øverstkommanderende (överbefälhavare) fra 2004 til 2009. Han var den første øverstkommanderende som kommer fra Marinen.

Syrén er født i Växjö i Kronobergs län, og vokste opp i Uppsala der han tok studenteksamen ved Lundellska läroverket i 1970. Hans militære utdannelse omfatter blant annet sjefskurs ved Försvarshögskolan etter Kungliga Sjökrigsskolan i 1973 samt utdannelse ved Naval War College i USA i 1988 til 1989 og påbygging ved US Navy Postgraduate School i 1998. Mellom 1999 og 2003 var han sjef for Militära underrättelse- och säkerhetstjänsten (MUST). Han var kong Carl Gustafs adjutant en måned i året fra 1988 til 1996. Den 20. august 2008 ble han nominert av den svenske regjeringen som formann i Den europeiske unions militærråd.

Syrén ble 15. april 2009 utnevnt til storkors av Den Kongelige Norske Fortjenstorden «for fremme av forsvarssamarbeidet mellom Norge og Sverige.»Tildeling av ordener og medaljer: Søk i arkivet, kongehuset.no.

 Referanser 

Kategori:Svenske generaler
Kategori:Den Kongelige Norske Fortjenstorden
Kategori:Personer fra Växjö
Kategori:Personer fra Uppsala
Kategori:Fødsler i 1952